CELEX: 62008TN0365
Language: bg
Date: 2008-08-28 00:00:00
Title: Дело T-365/08: Жалба, подадена на 28 август 2008 г. — Hidalgo/СХВП — Bodegas Hidalgo — La Gitana (HIDALGO)

25.10.2008   
            
            
               BG
            
            
               Официален вестник на Европейския съюз
            
            
               C 272/48
            
         Жалба, подадена на 28 август 2008 г. — Hidalgo/СХВП — Bodegas Hidalgo — La Gitana (HIDALGO)
   (Дело T-365/08)
   (2008/C 272/93)
   Език на жалбата: испански
   Страни
   
      Жалбоподател: Emilio Hidalgo, SA (Jerez de la Frontera, Испания) (представител: M. Esteve Sanz, abogada)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Bodegas Hidalgo — La Gitana, SA (Sanlucar de Barrameda, Cádiz, Испания).
   Искания на жалбоподателя
   
               —
            
            
               да се отмени решението на четвърти апелативен състав на СХВП от 11 юни 2008 г., съобщено на жалбоподателя на 18 юни 2008 г., по преписка R 1329/2007-04,
            
         
               —
            
            
               да се осъди ответникът и евентуално встъпилата страна да заплатят съдебните разноски, направени по производството пред Първоинстанционния съд, както и разноските по производството пред апелативния състав.
            
         Правни основания и основни доводи
   
      Заявител на марката на Общността: Жалбоподателят.
   
      Марка на Общността, предмет на спора: Словна марка „HIDALGO“ (заявка за регистрация № 4.032.108) за стоки от клас 33 „алкохолни напитки (с изключениe на бира)“.
   
      Притежател на марката или знака, на която/който е направено позоваване в процедурата по възражението: Bodegas Hidalgo — La Gitana, SA.
   
      Марка или знак, на която/който е направено позоваване в подкрепа на възражението: Испанска словна марка „HIDALGO“ за стоки от клас 33 („Вина изобщо и по-специално видове, обхванати от наименованията за произход шери и manzanilla“).
   
      Решение на отдела по споровете: Уважава възражението и отхвърля заявката за регистрация.
   
      Решение на апелативния състав: Отхвърля жалбата.
   
      Изложени правни основания: Нарушение на членове 73 и 61, параграф 2 от Регламент (ЕО) № 40/94 (1) относно марката на Общността и на правата на защита на жалбоподателя, доколкото обжалваното решение се основава на документ, по отношение на който жалбоподателят не е имал възможност да изрази становище.
   Жалбоподателят посочва и нарушение на:
   
               —
            
            
               член 8, параграф 1, буква а) от Регламент № 40/94, доколкото в обжалваното решение се приема, че вината са идентични на други включени в клас 33 алкохолни напитки, различни от вината,
            
         
               —
            
            
               членове 4, параграф 1 и 5, параграф 1 от Директива 89/104/ЕИО (2) на Съвета за сближаване на законодателствата на държавите-членки относно марките, както и нарушение на принципа на съвместно съществуване и съответствие между националните марки и марките на Общността.
            
         
      (1)  Регламент (ЕО) № 40/94 на Съвета от 20 декември 1993 г. относно марката на Общността (ОВ L 11, стр. 1; Специално издание на български език, 2007 г., глава 17, том 1, стр. 146).
   
      (2)  Първа директива 89/104/EИО на Съвета от 21 декември 1988 г. за сближаване на законодателствата на държавите-членки относно марките (ОВ L 40, 1989 г., стp. 1, Специално издание на български език, 2007 г., глава 17, том 1, стр. 92).